Κέικ λάβα σοκολάτας

Φτιάξτε το οπωσδήποτε το αυτό το άκρως σοκολατένιο κέικ με την τραγανή κρούστα και το ζουμερό εσωτερικό. Η γεύση του είναι κό-λα-ση!

5 μικρά αυγά (260 γρ. στο σύνολο) , 2 κουτ. σούπας (20 γρ.) αλεύρι για όλες τις χρήσεις , 440 γρ. (περίπου 2 κούπες + 3 κουτ. σούπας) ζάχαρη , 260 γρ. βούτυρο αγελαδινό αλατισμένο, σε θερμοκρασία δωματίου, κομμένο σε κυβάκια , 220 γρ. κουβερτούρα με περίπου 70% κακάο
Για να φτιάξουμε κεϊκ λάβα σοκολατάς, ξεκινάμε προθερμαίνοντας τον φούρνο στους 150°C. Καλύπτουμε με αντικολλητικό χαρτί τον πάτο και τα τοιχώματα μιας στρογγυλής φόρμας διαμέτρου 20 εκ. ή μιας μακρόστενης φόρμας του κέικ, όχι πολύ μεγάλης.Χτυπάμε στο μίξερ τα αυγά και το αλεύρι για 5 λεπτά, μέχρι να αφρατέψουν. Αφήνουμε κατά μέρος.Σε ένα κατσαρολάκι βάζουμε τη ζάχαρη και τη βρέχουμε με 3-3 1⁄2 κουτ. σούπας νερό. Φροντίζουμε να μην έχουν μείνει στεγνοί κόκκοι ζάχαρης στα τοιχώματα της κατσαρόλας, γιατί θα κρυσταλλώσει η καραμέλα που θα φτιάξουμε. Τοποθετούμε σε μέτρια φωτιά και αφήνουμε τη ζάχαρη να λιώσει, χωρίς να ανακατεύουμε και χωρίς να ανακινούμε την κατσαρόλα.Μόλις λιώσει και πάρει βράση το σιρόπι, μπορούμε να ανακατέψουμε απαλά, για να σιγουρευτούμε ότι έχει διαλυθεί όλη η ζάχαρη. Αφήνουμε να βράσει μέχρι να γίνει μια ξανθιά καραμέλα. Αποσύρουμε από τη φωτιά και περιμένουμε να πέσει λίγο η θερμοκρασία της.Ρίχνουμε στην καραμέλα λίγο λίγο το βούτυρο και ανακατεύουμε μέχρι να ενσωματωθεί.Αδειάζουμε την καραμέλα σιγά σιγά μέσα στο μείγμα αυγών-αλευριού, ενώ παράλληλα ανακατεύουμε με το μίξερ σε χαμηλή ταχύτητα.Λιώνουμε τη σοκολάτα σε μπεν μαρί ή στα μικροκύματα, την αδειάζουμε στο προηγούμενο μείγμα και ανακατεύουμε.Αδειάζουμε το μείγμα του κέικ μέσα στη φόρμα μας και ψήνουμε στον προθερμασμένο φούρνο για περίπου 55-60 λεπτά, μέχρι να φουσκώσει το γλυκό και να κάνει μια κρούστα. Στο τέλος θα πρέπει να είναι ελαφρώς τρεμουλιαστό στο κέντρο.Μόλις το βγάλουμε, αφήνουμε να κρυώσει (θα πέσει ο όγκος του και θα δημιουργηθούν ρωγμές στην επιφάνεια). Αφού κρυώσει, το τοποθετούμε στο ψυγείο, σκεπασμένο καλά, για 12 ώρες ή για 1 βράδυ, για να σφίξει λίγο και να μπορεί να κοπεί.Πριν το σερβίρουμε, το αφήνουμε να έρθει σε θερμοκρασία δωματίου για τουλάχιστον 20 λεπτά.
Αλεύρι (ζύμες),Ζάχαρη,Κακάο